armvectores/hy_wikipedia_2023 huggingface dataset:
Թաղլար

Թաղլար, գյուղ Արևմտյան Հայաստանում, Խարբերդի վիլայեթի Դերսիմի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Չիչիլակի

Չիչիլակի (վրաց.՝ ჩიჩილაკი), ամանորյա ավանդական խորհրդանիշ և զարդարանք Վրաստանում։ Իսկական չիչիլակին պատրաստվում է կաղնու ուղիղ ճյուղից, որը մի ծայրից սկսած հաջորդաբար հղկում են՝ թողնելով մյուս ծայրից կառչած բարակ տաշեղներ։ Արդյունքում ստացվում է շքեղ տաշեղային պսակ ունեցող գավազան, որը հենց չիչիլակին է։ Սովորաբար զարդարանքի բարձրությունը 50-70 սանտիմետր է, այն դնում են տոնական սեղանի վրա քաղցրավենիքների` չուրչխելայի (սուջուխ), կոզինախի, չորամրգերի ափսեների կողքին։ Քաղցրավենիքները կախում են նաև հենց չիչիլակիի վրա։ Երբեմն նաև չիչիլակիի վերևի հատվածում փոս են անում, որի մեջ թավշե տերևներ և պտուղներ են դնում։ Տոնական օրերի ավարտին փոքրիկ ծառը, ավանդույթի համաձայն, այրում են, իսկ մոխիրը քամուն են տալիս։ Դրանով տներից պետք է հեռանան անցնող տարվա անհաջողություններն ու վշտերը։


== Պատմություն ==
Ավանդությունը չիչիլակին կապում է Վրաստանի արևմուտքի` Գուրիի շրջանի հետ։ Մասնագետները նշում են նրա նախաքրիստոնեական հնությունը, որը կապում են Հին աշխարհի պաշտամունքային շատ մշակույթների, մասնավորապես կյանքն ու պտղաբերությունը խորհրդանշող, ազդեցությունը կրելու հետ։ Քրիստոնեության ընդունման հետ տեղի ունեցավ բազմաթիվ հեթանոսական նախկին ծեսերի վերաիմաստավորում։ Այդ թվում, չիչիլակիի վերին մասում այժմ երբեմն խաչ են տեղադրում, իսկ ինքը՝ զարդարանքը փորձում են նմանեցնել սուրբ Վասիլիի մորուքին։ Վրաստանում հանրաճանաչ այս տոնը եկեղեցիական օրացույցով համընկնում է հունվարի 1-ին, այլ երկրներում հաճախ հանդես է գալիս որպես սրբազան Նիկոլայի նմանօրինակը։ Իրենք՝ գուրիացիները, չիչիլակին տանն են պահում մինչև հունվարի 19-ը, իսկ հետո տեղափոխում են գինու մառանը, որպեսզի ամանորյա այդ փոքրիկ ծառին գինով հաճոյանան։ Ծառի սովորական բարձրությունը չի գերազանցում մեկ մետրը, որպեսզի կարողանան այն հարմար տեղավորեն սեղանի վրա։ 2012 թվականի նախաշեմին Գուրիի բնակիչներից մեկը չորս մետրանոց չիչիլակի էր պատրաստել։ Ռեկորդային բարձրությամբ զարդարանքը վաճառվեց Թբիլիսիի շուկայում։


== Ծանոթագրություններ ==
Վորոնա (ավան, Բորզնայի շրջան)

Անվան այլ կիրառումների համար տե՛ս՝ ՎորոնաՎորոնա (ուկրաիներեն՝ Ворона), ավան Ուկրաինայի Չեռնիգովի մարզի Բորզնայի շրջանում։
2006 թվականի տվյալներով Վորոնա ավանում բնակվում էր 10 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կլոկովո (գյուղ, Վյազեմսկի շրջան)

Անվան այլ կիրառումների համար տե՛ս՝ ԿլոկովոԿլոկովո (ռուս.՝ Клоково), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծերուն (անձնանուն)

Ծերուն, հայկական արական անուն։ Առաջացել է հայերեն ծերունի բառից՝ ակնարկելով Սիմեոն Ծերունուն։ Հիշատակվել է 13-րդ դարից սկսված։


== Գործածություններ ==
Ծերուն կրոնավոր, Մաշկևոր վանքի միաբան, ով 1269 թվականին Գրիգոր կրոնավորին գրել տվեց մի Ավետարան։
Ծերուն քահանա, գրիչ, ով Սուրբ Մարի քաղաքում 1296 թվականին ընդօրինակեց Ավետարանը Հովհաննես քահանայի համար։
Ծերուն, ով 1308 թվականին ծաղկեց մի Ավետարան։
Ծերուն, որդի Հովհան քահանայի և եղբայր Ստեփանոս քահանայի, որ իր որդի Մխիթար սարկավագին սկսեց ընդօրինակել տալ Ավետարանը։ Մխիթարի մահից հետո նույնը շարունակեց և վերջացրեց Սարգիս քահանան 1326 թվականին։
Ծերուն քահանա, հայր Խաչատուր սարկավագի, ով կազմեց այն Ավետարանը, որ ընդօրինակել էր Սարգիս քահանան Սիս քաղաքում 1336 թվականին։
Ծերուն վարդապետ, միաբան Հերմոնի վանքից, ում մոտ էր գտնվում Կյուրղի Պարապմանց գիրքը, որ ընդօրինակեց Հովհաննես վարդապետը 1394 թվականին։
Ծերուն քահանա, գրիչ, ով 1401 թվականին Ոստան քաղաքում ընդօրինակել է մի Ճառընտիր։
Ծերուն քահանա, ով 1420 թվականին Ստեփաննոս քահանային գրել տվեց մի Ավետարան։
Ծերուն, որդի պարոն Դեմուրի, ով 1428 թվականին Արծկեի տանուտերն էր։


== Ծանոթագրություններ ==
Մոլլի Ֆաուստման

Մոլլի Ֆաուստման (շվեդերեն՝ Mollie Faustman, մարտի 15, 1883(1883-03-15), Կունգսհոլմ, Շվեդիա - հունվարի 4, 1966(1966-01-04), Ստորկիռկոֆյոռսամլինգեն, Ստոկհոլմ, Ստոկհոլմի լեն, Շվեդիա), շվեդ նկարիչ, գրող և լրագրող։


== Կենսագրություն ==
Մոլլի Ֆաուստմանը ծնվել է 1883 թվականի մարտի 15-ին Ստոկհոլմում, հարուստ բուրժուական ընտանիքում։ Նրա հայրը ինժեներ Էդվարդ Ֆաուստմանն էր, լրագրող և քննադատ Լարս Յոհան Երտայի անօրինական որդին, իսկ մայրը առաջին շվեդ կին լրագրող Վենդելա Հեբբեն։ Մոլլի Ֆաուստմանը ընտանիքի երեք դուստրերից երկրորդն էր։ Մանուկ հասակում որոշ ժամանակ ապրել է Լոնդոնում` ծնողների հետ, բայց հետո մայրը ամուսնալուծվել է և դուստրերի հետ վերադարձել Ստոկհոլմ, որտեղ էլ հայտնվել է ծանր ֆինանսական վիճակում։ Մոլլիի ծնողները հավանություն չէին տալիս նրա գեղարվեստական հակումներին, և նա ստիպված եղավ շուտ լքել տունը և հոգալ իր մասին։
Դպրոցն ավարտելուց հետո` 1905-1911 թվականներին, հաճախել է Վալանդի արվեստի դպրոց (շվեդերեն՝ Valand målarskola, այժմ՝ Վալանդի ակադեմիա)։ Այնուհետև, 1908-1911 թվականներին, նա մի քանի անգամ մեկնել է Փարիզ, որտեղ շարունակել է սովորել նկարչություն, այդ թվում՝ Անրի Մատիսի մոտ։
Մոլլի Ֆաուստմանը ավելի վաղ սկսել է գրել և հրատարակել, սովորաբար կեղծանունով։ Գրքեր է գրել երեխաների և դեռահասների համար, որոնք մասամբ վերարտադրում էին իր սեփական մանկության պայմանները (ծնողների ամուսնալուծում և այլն)։ Մոլլին անձամբ էր կատարում իր որոշ գրքերի նկարազարդումները։ Նա նաև հոդվածներ է գրել Dagens Nyheter-ի և Idun–ի համար՝ Vagabonde կեղծանունով։ Թեմաների շրջանակը նախատեսված էր լայն հանրության համար` ամուսնություն, ընտանիք, դպրոց, ծնողներ։ Այնուհետև նրա հոդվածները, որոնք գրվել էին հեգնական ոճով, ընթերցողների շրջանում մեծ ժողովրդականություն էին վայելում, տպագրվել են ժողովածուների տեսքով ։
Ֆաուստմանը նաև առաջին շվեդ կանանցից էր, ով ստեղծել է կոմիքսներ։ Dagens Nyheter-ում նա ուներ մշտական կերպարներ՝ Տուտտանի և Պուտեի երեխաները, պարզեցված, ոճավորված նկարներով, Ֆաուստմանը պատկերում էր տեսարաններ իրենց առօրյա կյանքից։ Այս գծանկարներն այնուհետև հրատարակվել են երկու առանձին գրքերով՝ 1926 և 1934 թվականներին։
Սակայն Ֆաուստմանը իր հիմնական զբաղմունքը համարում էր գեղանկարչությունը։ Նրա առաջին անհատական ցուցահանդեսը տեղի է կայացել 1931 թվականին։ Քննադատները նշում էին նրա արվեստի ընդգծված ինքնատիպությունը, աշխատելով մոդեռնիզմին համահունչ՝ նա հեռու մնաց դպրոցներից և ուղղություններից՝ ստեղծելով սեփական ոճը։ Ֆաուստմանի սիրված թեմաներից մեկը երեխաներն էին, այնուամենայնիվ, ինչպես իր ժամանակակից Վերա Նիլսսոնը, նա ոչ թե ստեղծում էր երեխաների ավանդաբար իդեալականացված կերպարներ, այլ երեխաներին պատկերում էր որպես լուրջ, մտածված, երբեմն էլ մռայլված։
Մոլլի Ֆաուստմանը մահացել է 1966 թվականի հունվարի 1-ին և թաղվել Ստոկհոլմում։


== Ծանոթագրություններ ==


== Արտաքին հղումներ ==
"En skam för kvinnokönet"


== Աղբյուրներ ==
Lena Kåreland։ «Mollie Faustman»։ Svenskt kvinnobiografiskt lexikon (անգլերեն) 
«Работы художницы в Музее современного искусства»։ Moderna Museet (շվեդերեն)
(8270) Ուինսլոու

(8270) Ուինսլոու (անգլ.՝ Winslow), աստերոիդ աստերոիդների հիմնական գոտում։ Հայտնաբերվել է 1989 թվականի մայիսի 2-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,181359 ա. մ., առավելագույնը մոտենում է 1,8103 ա. մ. հեռավորության վրա և հեռանում 2,5525 ա. մ.։ Արեգակի շուրջ մեկ ամբողջական պտույտ է կատարում 1176,76 երկրային օրվա ընթացքում, իր ուղեծրով շարժվելով միջինում 0,305924 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,43° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8270) Ուինսլոու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անտոնիո Քալդարա

Անտոնիո Քալդարա (իտալերեն՝ Antonio Caldara, 1670[…], Վենետիկ, Վենետիկի հանրապետություն - դեկտեմբերի 28, 1736(1736-12-28)[…], Վիեննա, Հաբսբուրգի միապետություն), բարոկո դարաշրջանի իտալացի կոմպոզիտոր։ Երաժշտության պատմության ամենաբեղուն կոմպոզիտորներից է. նրան է պատկանում շուրջ 3500 ստեղծագործություն։ Գրել է 69 օպերա (Մասնավորապես Մեթաստազիոյի լիբրետտոների վրա), բազմաթիվ եկեղեցական ստեղծագործություններ՝ մոտետներ, օրհներգեր, օրատորիաներ («Մարիամ Մագդաղենացին Քրիստոսի ոտքերի մոտ» (շուրջ 1700), «Չարչարանքների օրատորիա» ("La Passione di Gesu Cristo Signor Nostro"), կատարվել է 1730, և այլն)։


== Ծանոթագրություններ ==
Կոսկի (գյուղ, Ռոսլավլսկի շրջան)

Կոսկի (ռուս.՝ Коски), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 515 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ինտելեկտուալ Հայաստան կուսակցություն

Ինտելեկտուալ Հայաստան կուսակցություն, հայկական քաղաքական կուսակցություն։ Այն հիմնադրվել է 2021 թվականի ապրիլի 30-ին և ղեկավարվում է նախագահ Մանուկ Սուքիասյանի կողմից։


== Պատմություն ==
Կուսակցությունը հիմնադրվել է 2020-2021 թվականների բողոքի ցույցերի ժամանակ։ Մանուկ Սուքիասյանը «Առաքելություն» կուսակցության նախկին անդամ էր և վարչապետ Նիկոլ Փաշինյանի դաշնակիցը, սակայն Սուքիասյանը լքել է «Առաքելություն» կուսակցությունը և կոչ է արել Փաշինյանին հրաժարական տալ։ Կուսակցությունը Ազգային ժողովում որևէ քաղաքական ներկայացուցչություն չունի և ներկայումս գործում է որպես արտախորհրդարանական ուժ։


== Տես նաև ==
Հայաստանի կուսակցությունների ցանկ


== Ծանոթագրություններ ==


== Արտաքին հղումներ ==
Ինտելեկտուալ Հայաստան Կուսակությունը Facebook-ում
Զեեսհաուպտ

Զեեսհաուպտ (գերմ.՝ Seeshaupt), կոմունա Գերմանիայի Բավարիա երկրամասում։
Ենթարկվում է Վերին Բավարիա շրջանին։ Մտնում է Վայլհայմ Շոնգաուի շրջանի կազմի մեջ։ Բնակչությունը՝  2866 մարդ (ըստ 2010 թվականի դեկտեմբերի 31-ի տվյալների)։ Տարածքը՝  29,97 կմ²։ Պաշտոնական կոդ՝ 09 1 90 152։


== Ժողովրդագրություն ==


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական էջ
Լիտերատուրնայա Արմենիա

«Լիտերատուրնայա Արմենիա» («Գրական Հայաստան»), խորհրդային շրջանի գրական-քննադատական, հրապարակախոսական ռուսերեն ամսագիր (սկզբում՝ երկամսյա)։ Առաջին անգամ լույս է տեսել 1958 թվականին, Երևանում։ Հանդիսացել է Հայաստանի գրողների միության օրգանը։ Խմբագիրներ՝ Դ.Բորյան, Դ.էմին, Ս.Հարությունյան, Մ.Շաթիրյան, Կ.Սիմոնյան (1975 թվականից)։ 
Ներկայացրել է դասական և ժամանակակից հայ հեղինակների ստեղծագործություններ, տպագրել գրախոսականներ, հոդվածներ։ Փորձել է պրոպագանդել սփյուռքի հայ հեղինակների ստեղծագործությունները։ Հրապարակախոսական ելույթները նվիրված են եղել Խորհրդային Հայաստանի հասարակական-քաղաքական, տնտեսական կյանքի իրադարձություններին։ 
Տպագրել է ակնարկներ ու դիմանկարներ՝ նվիրված արդյունաբերության և գյուղատնտեսության անվանի համարվող մարդկանց, նշանավոր գիտնականներին ու արվեստագետներին։ Անդրադարձել է ԽՍՀՄ մշակութային կյանքին, արտատպել նմուշներ հայ գեղանկարիչների գործերից։ 
Որպես թարգմանիչներ «Լիտերատուրնայա Արմենիա»-ին աշխատակցել են Ն.Տիխոնովը, Վ.Զվյագինցևան, Ե.Եվտուշենկոն, Ռ.Ռոժդեստվենսկին, Մ.Պետրովիխը և ուրիշներ։
Սենտ Օբեն (Օբի գավառ)

Սենտ Օբեն (ֆր.՝ Saint-Aubin), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 580 մարդ, բնակչության խտությունը` 32.66 մարդ/կմ²։ Բնակավայրը զբաղեցնում է 17.76 կմ² տարածք։


== Աշխարհագրություն ==
Գտնվում է Փարիզ քաղաքից 100 կմ հարավ-արևելք, Շալոն ան Շամպայն քաղաքից` 80 կմ հարավ-արևմուտք, Տրուա քաղաքից` 45 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 395 աշխատունակ (15-64 տարեկան)  բնակիչ, որոնցից ակտիվ էին 294-ը, իսկ ոչ ակտիվները` 101։ Ակտիվության ցուցանիշը կազմում է 74,4 %։ 294 աշխատունակ մարդկանցից աշխատել է 270 անձ (151 տղամարդ և 119 կին)։ Գործազուրկ են եղել 24 անձ (7 տղամարդ և 17 կին)։ 101 անաշխատունակներից 25-ը եղել են աշակերտներ կամ ուսանողներ, 42-ը` թոշակառուներ, իսկ 34-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սուրճ իռլանդական ձևով

«Սուրճ իռլանդական ձևով» (իռլանդերեն՝ caife Gaelach), սրճային խմիչք, որը դասակարգվում է սերուցքային կոկտեյլների շարքին և պատրաստման համար անհրաժեշտ է իռլանդական վիսկի, սև սուրճ, հարած սերուցք և շագանակագույն շաքարավազ։ Ներառված է «Բարմենների միջազգային ասոցիացիայում» (IBA) պաշտոնական կոկտեյլների մեջ՝ «Ժամանակակից դասական» կատեգորիայում (անգլ.՝ Contemporary classics):


== Բաղադրություն ==
Տաք սև սուրճ՝ 80 մլ (4 բաժին)
Իռլանդական վիսկի՝ 40 մլ (2 բաժին)
Շագանակագույն շաքարավազ՝ 1 թեյի գդալ
Հարած սերուցք՝ 30 մլ (1½ բաժին)


== Պատրաստում ==
Իռլանդական սուրճ պատրաստելու տարբեր ձևեր և բաղադրատոմսեր կան։ Օրինակ, մոտ 150 սմ³ հատուկ ապակե անոթի մեջ լցնում են տաք սև սուրճ։ Ավելացնում են շաքարավազ և շարունակաբար խառնում այնքան, որ այն ամբողջությամբ մարվի։ Այնուհետև ավելացնում են վիսկի և այն զարդարում հարած սերուցքով՝ տալով «գլխարկի» ձև։ Այս նույն կոկտեյլը, միայն թե տարբեր անվանումներով, կարելի է պատրաստել, վիսկին փոխարինելով կոնյակով կամ մուգ ռոմով։
Պատրաստման ևս մեկ եղանակ՝ շաքարավազը լցնել բաժակի միջ, վրան ավելացնել վիսկի, դնել կրակի վրա մինչև շաքարավազի մարվելը, որից հետո վիսկին կարելի է այրել։ Ավելացնել սուրճ, այնուհետև զգույշ զարդարել սերուցքով։


== Մշակույթում ==
Լարի Նիվենի «Չորրորդ մասնագիտություն» պատմության մեջ կարելի է կարդալ հետևյալը՝ 

Սիմփսոնները» անիմացիոն սիթքոմի 2-րդ եթերաշրջանի 2-րդ սերիայում օգտագործվում է իռլանդական սուրճը` աֆրոդիզիակ կանանց համար։


== Տես նաև ==
Ֆարիսեյ (խմիչք)


== Ծանոթագրություններ ==


== Արտաքին հղումներ ==
Сайт Международной ассоциации барменов Archived 2020-06-17 at the Wayback Machine.(անգլ.)
Коктейль Irish coffee на сайте IBA Archived 2017-02-19 at the Wayback Machine.(անգլ.)
Коктейль Irish coffee на сайте Барменской ассоциации Archived 2017-03-08 at the Wayback Machine.
Judy Blanton, Coffee Lover’s Recipe Collection. ISBN 9781462827527
Betty Rosbottom, Coffee: Scrumptious Drinks and Treats. ISBN 9780811860567
Կարթուբան

Կարթուբան (վրաց.՝ კართუბანი), գյուղ Վրաստանում։ Գտնվում է Կախեթի մարզի Լագոդեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1802 մարդ։


== Ծանոթագրություններ ==
Ուիլիամ Դենիել Ֆիլիպս

Ուիլիամ Դենիել Ֆիլիպս (անգլ.՝ William Daniel Phillips, նոյեմբերի 5, 1948(1948-11-05), Ուիլքս Բարրե, Փենսիլվանիա), ամերիկացի ֆիզիկոս, աշխատել է Քոլեջ-Պարկի Մերիլենդի համալսարանում։ 1997 թվականի Ֆիզիկայի Նոբելյան մրցանակի դափնեկիր, մրցանակը ստացել է համատեղ Սթիվեն Չուի և Կլոդ Կոեն-Թուննիջիի հետ «լազերի լույսով ատոմների սառեցման և որսման մեթոդների մշակման համար»։ Այս մեթոդը կիրառվում է ճշգրիտ ատոմային ժամացույցների նախագծման, ինչպես նաև տեղաբաշխման և տիեզերական նավավարության մեջ։
Ավարտել է Ջունիատա քոլեջը 1970 թվականին ստանալով գիտությունների բակալավրի աստիճան։ Դոկտորի աստիճան ստացել է Մասաչուսեթսի տեխնոլոգիական ինստիտուտում։
1978 թվականից մինչ այժմ աշխատում է ԱՄՆ ազգային ստանդարտների և տեխնոլոգիաների ինստիտուտում։ Նաև հանդիսանում է Քոլեջ-Պարկի Մերիլենդի համալսարանի ֆիզիկայի պրոֆեսոր։ 2002-ից 2003 թվականները եղել է Օքսֆորդի համալսարանի հրավիրված պրոֆեսոր։
ԱՄՆ գիտությունների ազգային ակադեմիայի և Արվեստի և գիտությունների ակադեմիայի անդամ է։ Օքսֆորդի համալսարանի պատվավոր դոկտոր է 2012 թվականից։


== Մրցանակներ ==
1996 — Ալբերտ Մայքլսոնի մրցանակ
1997 — Ֆիզիկայի Նոբելյան մրցանակ
1998 — Լազերային ֆիզիկայի Արտուր Շավլովի մրցանակ
2000 — Ռիխտմայերի հիշատակի մրցանակ


== Ծանոթագրություններ ==


== Արտաքին հղումներ ==
Ուիլիամ Դենիել Ֆիլիպսի ինքնակենսագրությունը Նոբելյան կոմիտեյի կայքում(անգլ.)
Ուիլիամ Ֆիլիպսի Նոբելյան դասախոսությունը(անգլ.)
Ու. Դ. Ֆիլիպս։ «Չեզոք ատոմների լազերային սառեցումն ու գերևարումը»։ Նոբելյան դասախոսություն, Ֆիզիկական գիտությունների հաջողություններ, հատոր 169, թողարկում 3, մարտ 1999
Ուիլիամ Ֆիլիպսի էջը ԱՄՆ ազգային ստանդարտների և տեխնոլոգիաների ինստիտուտի կայքում Archived 2011-10-15 at the Wayback Machine.(անգլ.)
Ուիլիամ Ֆիլիպսի դիսերտացիան Մասաչուսեթսի տեխնոլոգիական ինստիտուտում(անգլ.)
Ուրգալա

Ուրգալա (ռուս.՝ Ургала, բաշկիրերեն՝ Урғалы), գյուղ Ռուսաստանի Բաշկորտոստան հանրապետության Բելոկատայսկի շրջանի կազմում։


== Աշխարհագրություն ==
Գյուղական խորհուրդը սահմանակից է Չելյաբինսկի մարզին։


== Պատմություն ==
Ուրգալան ձևավորվել է 1970-ականների սկզբից ոչ շուտ, համանուն երկաթուղային կայարանի և Եսաուլովա գյուղի միաձուլման արդյունքում, որը ձևավորվել է 1837 թվականին 6-րդ կանտոնի (Չելյաբինսկի շրջան) բաշկիրների կողմից, որոնք հրաժարվել են մտնել Օրենբուրգի կազակների բանակը և շարժվել են դեպի Այլինների երկիր։ Մինչև 2007 թվականի սեպտեմբերի 10-ը կոչվել է Ուրգալա գյուղի կայարան։


== Բնակչություն ==
2002 թվականին Ուրգալայի բնակչությունը կազմել է 1736 մարդ, 2009 թվականին՝ 1911 մարդ, 2010 թվականին՝ 1672 մարդ։


== Ազգային կազմ ==
Գյուղի բնակչության գերակշռող մասը բաշկիրները, թաթարները, ռուսներն են։


== Ենթակառուցվածք ==
ՍՊԿ Կալինինի անվան կոլտնտեսություն,
Ուրգալինսկոյե ԼՊՈՒՄԳ ՍՊԸ «Գազպրոմ տրանսգազ Ուֆա»,
Ուրգալինսկոյե անտառտնտեսություն,
Մեկ միջնակարգ և երկու հիմնական դպրոց,
Երկու մանկապարտեզ,
«Գազովիկ» մարզական և հանգստի համալիր,
Մշակութային կենտրոն,
Գրադարան,
Փոստային բաժանմունք,
Ապաստարան,
Տեղական հիվանդանոց,
Խանութներ,
սրճարաններ,
Սահադաշտ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մրյասիմովո

Մրյասիմովո (ռուս.՝ Мрясимово, բաշկիրերեն՝ Мерәсем), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 351 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(4424) Արխիպովա

(4424) Արխիպովա (անգլ.՝ Arkhipova), աստերոիդ աստերոիդների հիմնական գոտում։ Հայտնաբերվել է 1967 թվականի փետրվարի 16-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,757027 ա. մ., առավելագույնը մոտենում է 2,5452 ա. մ. հեռավորության վրա և հեռանում 2,9688 ա. մ.։ Արեգակի շուրջ մեկ ամբողջական պտույտ է կատարում 1672,09 երկրային օրվա ընթացքում, իր ուղեծրով շարժվելով միջինում 0,215299 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4424) Արխիպովա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սորուն միջավայրի մեխանիկա

Մեխանիկա սորուն միջավայրի, հոծ միջավայրի մեխանիկայի բաժին, որն ուսումնասիրում է սորուն միջավայրերի (ավազային, կավային և այլ գրունտների, հատիկների ևն) հավասարակշռությունն ու շարժումը։ Սորուն միջավայրի մեխանիկայի հիմնական խնդիրն է՝ որոշել գրունտների ճնշումը հենապատերին, զառիվայրերի սահքի մակերևույթների հնարավոր ձևերը, հատիկների ճնշումն էլևատորի պատերին, հաշվել հիմքերի անհրաժեշտ խորությունը, ուսումնասիրել դինամիկական բեռնվածքի դեպքում ալիքային պրոցեսները գրունտներում ևն։ Սորուն միջավայրի մեխանիկայի հիմնական բաժիններից է գրունտների մեխանիկան։
Կարա-Կում (կոնֆետ)

Կարա-Կում, շոկոլադե կոնֆետների ապրանքանիշ, որը արտադրվում է «Կրասնի Օկտյաբր» հրուշակեղենի գործարանի, «Միավորված հրուշակագործներ» կոնցեռնի  և նախկինում արտադրվել է նաև ԽՍՀՄ-ի և Ռուսաստանի այլ հրուշակեղենի գործարանների կողմից։


== Նկարագրություն ==
Կոնֆետները պատրաստվում են ընկույզի պրալինից, որին ավելացնում են կակաո  և մանրացված վաֆլիներ ։ Բաղադրության մեջ մտնում է շոկոլադե ջնարակ, շաքարավազ, շաքարի փոշի, կակաո կարագ, կաթնաշոռային կակաո, կարագ, աղացած նուշի միջուկ, սննդային ֆոսֆատիդի կոնցենտրատ, շերտային վաֆլի և վանիլին։ 100 գրամ կոնֆետը պարունակում է 511-522 կիլոկալորիա։


== Կարա-Կում ապրանքանիշ ==
Սկզբում «Կարա-Կում»-ը եղել է Տագանրոգի հրուշակեղենի ապրանքանիշներից։
Մինչև 2007 թվականը գործարանները և ֆաբրիկաները կարող էին այն արտադրել ազատ լիցենզիայի հիման վրա։ Սակայն «Ռուսաստանի Դաշնության Քաղաքացիական օրենսգրքի չորրորդ մասի ներդրման մասին» օրենքում փոփոխություն կատարելուց հետո արտադրողները զրկվեցին այդ իրավունքից։ Միևնույն ժամանակ խորհրդային հրուշակեղենի արտադրանքի մեծամասնությունը գրանցվել է «Միավորված հրուշակագործների» կողմից, որն մի շարք դատական հայցեր է ներկայացրել այլ ընկերությունների դեմ, որոնք արտադրում էին ապրանքներ այս կամ նմանատիպ ապրանքնիշների տակ ։ 2012 թվականին «Կարա-Կում» ապրանքանիշի իրավունքի պատճառով հակամարտություն է առաջացել Նորվեգիայի «Ռուսաստանի Օրկլա Բրենդ» կոնցեռնի հետ, որի կազմի մեջ մտնում էր «Կրուպսկոյի անվան գործարանը»։ Մի քանի տարվա դատավարությունից հետո ընկերությունները հաշտվեցին։ «Ռուսաստանի Օրկլա Բրենդ »-ը «Միավորված հրուշակագործներին» որպես փոխհատուցում վճարել է 70 միլիոն ռուբլի և «Կարա-Կում» կոնֆետների արտադրության համար երկու ամիս ժամկետով ստացել է լիցենզիա մինչև 2014 թվականի փետրվարի 15-ը ։
Բրենդի իրավունքի հետ կապված կոնֆլիկտներ առաջացան նաև «Կիրովյան հրուշակեղենի և մակարոնեղենի կոմբինատի» , «Պրիմորսկի կոնֆետ»  և «Պերմսկայա»  հրուշակեղենի գործարանների հետ։ 
Հակամարտությունների արդյունքում որոշ արտադրողներ դադարեցրել են «Կարա-Կում» ապրանքանիշի տակ կոնֆետներ արտադրելը, «Պերմսկայա» հրուշակեղենի գործարանն աշխարհում ստացել է բրենդային ապրանքանիշի իրավունք , իսկ «Ռուսաստանի Օրկլա Բրենդ» ընկերությունը արտոնագրային վեճերի գրանցման թույլտվություն է տվել «Արևային Կիզիլ-Կում» ապրանքային նշանին, որի անվան տակ արտադրվում են «Կիզիլ-Կում» կոնֆետները ։ Միևնույն ժամանակ բրենդի օրինական սեփականատերը մնացել է «Միավորված հրուշակագործներ» ընկերությունում ։


== Ծանոթագրություններ ==


== Արտաքին հղումներ ==
«Сласти-мордасти» (ռուսերեն)։ Первый канал։ Վերցված է 2014-07-18
Ջոնի Գրին

Ջոն Մ. «Ջամփին Ջոնի» Գրին (անգլ.՝ John M. "Jumpin' Johnny" Green, դեկտեմբերի 8, 1933(1933-12-08), Դեյթոն, Օհայո, ԱՄՆ), ամերիկացի պրոֆեսիոնալ բասկետբոլիստ։


== Խաղացողի կարիերա ==
Խաղացել է ծանր հարձակվողի դիրքում։ Սովորել է Միչիգան նահանգի համալսարանում։ 1959 թվականի NBA դրաֆթի ժամանակ ընտրվել է «Նյու Յորք Նիքս» ակումբի կողմից՝ 5-րդ համարի ներքո։ Հետագայում հանդես է եկել «Բալտիմոր Բուլեթս», «Սան Դիեգո Ռոքեթս», «Ֆիլադելֆիա-76», «Ցինցինատի Ռոյալզ» և «Կանզաս Սիթի Օմահա Քինգս» ակումբների կազմում։ NBA-ում ընդհանուր առմամբ անցկացրել է 14 մրցաշրջան։ Չորս անգամ մասնակցել է NBA բոլոր աստղերի խաղին (1962-1963, 1965 և 1971)։ 1959 թվականին ընդգրկվել է NCAA երկրորդ համաամերիկյան հավաքականի մեջ։ NBA կարիերայի ընթացքում ընդհանուր առմամբ խաղացել է 1057 խաղ, որոնցում հավաքել է 12 281 միավոր (11,6 մ/խ), կատարել է 9083 անդրադարձ և 1449 փոխանցում։


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
(6197) Տարաչո

(6197) Տարաչո (անգլ.՝ Taracho), աստերոիդ աստերոիդների հիմնական գոտում։ Հայտնաբերվել է 1992 թվականի հունվարի 10-ին Սիգերու Ինոդայի և Տակեշի Ուրատայի կողմից Կարասույամայում։
Միջին հեռավորությունը Արեգակից կազմում է 2,327443 ա. մ., առավելագույնը մոտենում է 2,1655 ա. մ. հեռավորության վրա և հեռանում 2,4894 ա. մ.։ Արեգակի շուրջ մեկ ամբողջական պտույտ է կատարում 1296,93 երկրային օրվա ընթացքում, իր ուղեծրով շարժվելով միջինում 0,277578 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6197) Տարաչո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հիսուս (այլ կիրառումներ)

Հիսուս, կարող է վերաբերել՝

Հիսուս - քրիստոնեության մեջ կարևորագույն անձ
Հիսուս - 1979 թվականին նկարահանված փաստագրական ֆիլմ
Ուղևորություն դեպի Ամերիկա

Ուղևորություն դեպի Ամերիկա (անգլ.՝ Coming to America), ամերիկյան ֆիլմ։


== Սյուժե ==
Աֆրիկյան Զամունդա պետության միակ արքայազնը՝ Ջոֆեր Ակիմը (Էդի Մերֆի), ցանկանում է ինքն իր համար կին գտնել և այդ նպատակով գնում է Ամերիկա իր ընկերոջ և ծառայի՝ Սեմմիի (Արսենիո Հոլ) հետ։ Նյու Յորքում արքայազնը ընտրում է ամենանորաձև և թանկարժեք թաղամասը՝ «Կուինսը»։ Կնոջ որոնումները ստիպեցին արքայազնին խաղալու սովորական աշխատող տղայի կերպար՝ պանդոկում, որտեղ նրան շատ էր դուր գալիս տիրոջ դուստրը։ Աղջկա մտքով անգամ չէր էլ անցնում, որ նա արդեն պոտենցիալ արքայադուստր էր։
Երբ Սեմմին ծախսեց գրպանի բոլոր գումարը (մի քանի հազար դոլլար)՝ իր և Ակիմի սենյակում թանկարժեք սանտեխնիկայի, նրբաճաշակ կահույքի տեղադրման վրա, նրանք վիճեցին, և Ակիմն որոշեց առանձնանալ նրանից՝ վերցնելով ծառայի մոտ եղած ողջ գումարը։ Նեղացած Սեմմին մի նամակ է ուղարկում արքա Ջաֆֆեին (Ակիմի հայր), որպեսզի նա ուղարկի 20 հազար դոլլար` ԱՄՆ։ Նամակ գրողն համոզում է Սեմմին, որ 20 000 դոլլարի փոխարեն Սէմմին ցանկանա 30 000, կամ անգամ 1 միլիոն դոլլար։
Վախեցած արքան գալիս է Նյու Յորք և ուղորդվում է դեպի «Կուինս»...


== Դերերում ==
Էդի Մերֆի- արքայազն Ակիմ Ջոֆեր, Կլարենս, Րենդի Վատսոն, Սոուլ
Արսենիո Հոլ- Սեմմի, Մորրիս, Բրաուն, բարի տրանսվեստիտ
Ջեյմս Էրլ Ջոնս- Զամունդայի արքա՝ Ջաֆե Ջոֆեր
Մեժ Սինկլեր- Աոլեոն թագուհի
Շերի Հիդլի- Լիզա Մակդաուէլլ
Էրիկ Լա Սալ- Դերիլ Ջենկս
Էլիսսոն Դին- Պատրիսիա Մակդաուէլլ
Պոլ Բեյթս- Օխա
Քյուբա Գուդինգ Կրտսեր- տղա
Շիլա Ջոնսոն- տիկին
Ֆրէնկի Ֆէյզոն- տան կառավարող
Լուի Անդերսոն- Պանդոկի աշխատող
Սեմյուել Ջեքսոն- Պանդոկը թալանող
Վանեսսա Բելլ Կէլլոուէյ- Արքայազնի հարս
Ջեյկ Ստեյնֆիլդ- տաքսու վարորդ
Վոնդի Կերտիս-Խոլլ- մարզադաշտի վաճառող
Էլեյն Կագան- Նամակ գրող
Դոն Ամիչի- Մորտիմեր Դյուկ, մուրացկան
Ռալֆ Բելլամի- Րէնդոլֆ Դյուկ, մուրացկան
Վիկտորյա Դիլլարդ- լվացք անող կին
Ֆելիսիա Թեյլոր- լվացք անող կին
Միշել ուատլի- լվացք անող կին
Գարսել Բովե- վաճառողուհի
Ստեֆանի Սայմոն- վաճառողուհի
Կելվին Լոկխարտ- Արքայազնի հարսի հայր


== Հետաքրքիր փաստեր ==
Ֆիլմի սցենարի հիմքը դրել է կատակերգու Արտ Բուխվալդը։ Չնայած «Paramount Pictures» ստուդիայում մերժեցին նրա առաջարկը, սակայն որոշ ժամանակ անց նկարեցին ֆիլմը՝ առանց Բուխվալդի իմանալու։ Կատակերգուն առաջին անգամ իր սցենարով նկարված ֆիլմը տեսել է կինոթատրոնում։ 1990 թվականին Բուխվալդը դատի է տվել «Paramount Pictures»-ին իր սցենարը գողանալու համար։ Ստուդիային պարտադրեցին վճարել նրան 900 հազար դոլլար։ Այդ դեպքից հետո կինոստուդիաներն իրենց պայմանագրերում նշեցին, որ կողմնակի սցենարիստների օրիգինալ մտահղացումները վճարման ենթակա չեն։ Այս հղումը Ամերիկայի պատմության մեջ մտավ և կոչվեց «Բուխվալդի օրենք»։
Ֆիլմում կա մի մաս, երբ գլխավոր հերոսներն անցնում են մուրացկանների կողքով։ Արքայազնը իր վերջին կոպեկները տալիս է նրանց, ովքեր փաստորեն լինում են Ռենդոլֆ և Մորտիմեր Դյուկերի եղբայրները, որոնց ոչնչացրել էր Էդիին «Փոխվենք տեղերով» ֆիլմում։


== Ծանոթագրություններ ==
Բոզքուրթ

Անվան այլ կիրառումների համար տե՛ս՝ Բոզկուրտ (այլ կիրառումներ)Բոզկուրտ (հայերեն՝ Bozkurt), քաղաք և շրջան Թուրքիայի Քասթամոնուի մարզում, Սև ծովի ափին։ Բոզկուրտը հյուսիս-արևեքլում սահմանակցում է Աբանա շրջանի հետ, արևելքում՝ Չաթալզեյթինի, հարավում՝ Դևրեկանի, հարավ-արևմուտքում՝ Քյուրե, իսկ արևմուտքում Ինեբոլու շրջանի հետ։


== Տես նաև ==
Թուրքիայի շրջաններ
Թուրքիայի քաղաքներ


== Արտաքին հղումներ ==
Բոզկուրտի կառավարության պաշտոնական կայքը
Մալի Միշկին (Ակսայի շրջան)

Մալի Միշկին (ռուս.՝ Малый Мишкин), գյուղակ (խուտոր) Ռուսաստանի Դաշնության Ռոստովի մարզի Ակսայի շրջանում։ Մտնում է Միշկինսկի գյուղական համայնքի կազմի մեջ։ Ակսայ քաղաքից գտնվում է 25 կմ հեռավորության վրա։
Ատակի (գյուղ, Խոտինի շրջան)

Ատակի (ուկրաիներեն՝ Атаки), գյուղ Ուկրաինայի Չեռնովցիի մարզի Խոտինի շրջանում։
2001 թվականի տվյալներով Ատակի գյուղում բնակվում էր 638 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Այղռ

Այղռ, լճակ Հայկական լեռնաշխարհում, Տրապիզոնի նահանգի Համշենի գավառում, Քյողցեր լեռան վրա։ Նրանից սկիզբ են առնում երկու գետակներ։


== Ծանոթագրություններ ==
Նիկիֆորովո (քաղաքատիպ ավան, Ուկրաինա)

Նիկիֆորովո (ուկրաիներեն՝ Никифорове), քաղաքատիպ ավան Ուկրաինայի Դոնեցկի մարզի Սնեժնոեի քաղաքային խորհուրդում։
2011 թվականի տվյալներով Նիկիֆորովո քաղաքատիպ ավանում բնակվում էր 382 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սերբերի արտագաղթ (կտավ)

Սերբերի արտագաղթ (սերբ.՝ Seoba Srba, անգլ.՝ Migration of the Serbs), սերբ նկարիչ Պայա Յովանովիչի՝ չորս յուղանկարներից բաղկացած շարք, որում պատկերված է սերբերի մեծ արտագաղթը Հին Սերբիայից 1690-1691 թվականներին արքեպիսկոպոս Արսենի III-ի գլխավորությամբ։ Նկարներից առաջինը պատվիրել է 1895 թվականին Կառլովի պատրիարք Գեորգի Բրանկովիչը հաջորդ տարի Բուդապեշտում կայանալիք Հազարամյակի ցուցահանդեսին ներկայացնելու համար։ Սերբ հոգևորականության կարծիքով այն կբարձրացներ կրոնական ինքնավարությունը և մասնակի ինքնիշխանությունը Ավստրո-Հունգարիայում, քանի որ ևս մեկ անգամ կհաստատվեր այն հանգամանքը, որ սերբերը լքել են իրենց հայրենիքը Հռոմեական Սրբազան կայսրության միապետի հրամանով Հաբսբուրգների միապետության սահմանները պաշտպանելու նպատակով։
Առաջին նկարը՝ 380×580 սմ (150×230 դյույմ) չափերով, ավարտին է հասցվել 1896 թվականին և նույն թվականին ներկայացվել կաթողիկոս Գեորգիին։ Վերջինս նկարչին խնդրել է նկարը համապատասխանեցնել արտագաղթի նկատմամբ ունեցած եկեղեցական տեսակետին։ Չնայած Յովանովիչը փոփոխությունները բավական արագ է կատարել, նա չի հասցրել այն պատրաստել Բուդապեշտում ներկայացնելուն, որի պատճառով էլ նկարը ներկայացվել է արքեպիսկոպոսական պալատում։ Յովանովիչն ավարտին է հասցրել նկարի չորս տարբերակ, որից երեքը պահպանվել են։ Առաջին տարբերակը ներկայացված է Սերբական ուղղափառ եկեղեցու կաթողիկոսական նստավայրում, երկրորդը՝ Պանչևոյի թանգարանում, իսկ չորրորդը՝ իշխանուհի Լյուբիցայի նստավայրում (Բուդապեշտ)։ «Սերբերի արտագաղթը» մշակութային պաշտամունքի կարգավիճակ ունի սերբական զանգվածային մշակույթում։ Որոշ հեղինակներ այն համարում են Յովանովիչի լավագույն ձեռքբերումը։


== Նկարագրություն ==
Առաջին նկարը 380×580 սմ չափերով է։ Նրանում պատկերված է հոգևոր առաջնորդ Արսենին, որը ձիով և սերբական դրոշով առաջնոդում է արատագաղթող տասնյակ հազարավոր սերբերին։ Նկարն ուղղակի հղում է Աստվածաշնչին, որտեղ ներկայացված է Մովսես մարգարեի առաջնոդությամբ հրեաների գերությունից դուրս գալը Եգիպտոսից, սակայն դժբախտությունն այն է, որ պատրիարքն իր ժողովրդին դուրս է տանում հայրենի հողից։ Պատրիարքն ու չորս այլ կերպարներ գերիշխող դիրք ունեն նկարում։ Նրանք ոչ համաչափ բաշխված են նկարում՝ ի տարբերություն ուղիղ գծով առաջ շարժվող բազմության։ «Նրանք իրենց վրա են բևեռում ուշադրությունը ասջևի պլանում»,— գրել է Ֆիլիպովիչ Ռոբինսոնը։ Նկարում ներկայացված են տարիքային բոլոր խմբերը։ Յովանովիչը հատուկ ուշադրություն է հատկացրել դեմքերի դետալներին։ Հազարավոր կերպարներով՝ ձիավոր ու առանց ձիու, հայտնվում են հետին պլանում, մինչև ի վերջո կհայտնվեն հորիզոնում։ Ձախ թևում պատկերված են սերբ զինվորականները, որոնք իրենց նիզակներն ուղղել են երկինք, իսկ աջ թևում պատկերված են փայտանյութով բեռներ, որոնք տանում են արտագաղթող ընտանիքները։ Պատրիարքից աջ մայրն ու իր փոքրիկ երեխան են՝ նստած ձիու վրա, որոնք տանում են իրենց իրերը։ Կինը երիտասարդ առաջնորդ Յովան Մոնստրելիայի կինն է, իսկ երեխան՝ նրա որդին։ Նրանց առաջ զինվոր է՝ գոտու մեջ թրերով, որ «նպատակաուղղված քայլում է դեպի ապագա»։ Զինվորի աջ ձեռքն արյունոտ է և կապված սպիտակ փաթաթանով։


== Տես նաև ==
Սերբերի մեծ արտագաղթ


== Ծանոթագրություններ ==
Քրիստինա Էհին

Քրիստինա Էհին (իսպ.՝ Kristiina Ehin, հուլիսի 18, 1977(1977-07-18), Ռապլա, Էստոնական ԽՍՀ, ԽՍՀՄ), էստոնացի բանաստեղծուհի, արձակագիր և թարգմանչուհի։


== Կենսագրություն ==
Քրիստինա Էհինը ծնվել է 1977 թվականի հուլիսի 18-ին Ռապլա քաղաքում, էստոնացի բանաստեղծ, արձակագիր և թարգմանիչ Անդրես Էհինի (1940—2011) և բանաստեղծուհի Լի Սեպելի (ծնվել է 1943 թվականին) ընտանիքում։
Նա սովորել է Տարտուի համալսարանի բանասիրական ֆակուլտետում, մասնագիտացել է «համեմատական ժողովրդական բանահյուսության» մեջ, զբաղվել է էստոնական ժողովրդական երգերի ուսումնասիրությամբ։ 2004 թվականին ստացել է մագիստրոսի աստիճան։ 1997-1998 թվականներին նա զուգահեռ սովորել է Տարտուի նկարչական քոլեջում։
1995 թվականից 2000 թվականներին նա աշխատել է պարուսույց, 1996 թվականից արդեն ազատ գրող էր։ Ապրում է Տարտուում։
Նրա բանաստեղծությունները սկսել են հրատարակվել Տարտուի համալսարանում սովորելու ժամանակներից։ Եղել է "Erakkond" ուսանողական գրական խմբակի անդամ։ "Kaitseala" («Արգելավայր») բանաստեղծությունների հավաքածուն հրատարակվել է 2005 թվականին, այն գրել է Էստոնիայի հյուսիսային ափերի մոտ գտնվող Մոհնի անմարդաբնակ կղզու վրա մեկ տարի գտնվելու ընթացքում, որտեղ նա աշխատել է որպես արգելոցի վերակացու։ Նա նույնպես մի շարք գրքեր է թարգմանել անգլերենից։ Նա նաև հեքիաթների գրքերի և պիեսների հեղինակ է։
Նրա բանաստեղծություններում և արձակում արտացոլվում են կանացի հայացքներ։ Քրիստինա Էհինի հոգևոր և զգացմունքային պոեզիան բխում է ուգրո-ֆիննական մշակույթից, բայց չնայած դրան՝ նրա աշխատանքները մնում են ժամանակակից։
2008 թվականին իր ծնողների աջակցությամբ կազմակերպել է բանաստեղծական միջազգային փառատոն, որին մասնակցում էին Էստոնիայից և արտասահմանից 24 բանաստեղծներ, երգիչներ և երգահաններ։ Էստոնիայի XXVI երգի փառատոնի համար նա գրել է "Puudutus" («Հպում») գլխավոր երգը։
Քրիստինա Էհինի բանաստեղծությունները թարգմանվել են մի շարք լեզուներով, այդ թվում անգլերեն, ռուսերեն, վեդերեն, սլովերեն, իսլանդերեն, ֆիններեն, սլովակերեն, ուդմուրտերեն, կոմի, գերմաներեն, իռլանդերեն և ուելսերեն։


== Մրցանակներ ==
2004 թվական՝ «Sirp» ամսագրի գրական մրցանակ,
2006 թվական՝ "Eesti Kultuurkapital" բանաստեղծական մրցանակ (Յուրգենի Ռոստիի հետ),
2006 թվական՝ Տարտու քաղաքի Գուստավ Սույտսի կրթաթոշակ,
2008 թվական՝ Էստոնիայի նախագահի կողմից մրցանակ երիտասարդ մշակութային գործիչներին,
2010 թվական՝ "Eesti Kultuurkapital"-ից «Ela ja sära»-ից կրթաթոշակ ,
2014 թվական՝ Վիրումաայի գրական մրցանակ (Վակդուր Միկիտի հետ),
2014 թվական՝ Էստոնիայի արտաքին գործերի մշակութային մրցանակ,
2016 թվական՝ Սպիտակ աստղի շքանշանի IV աստիճան ։


== Ստեղծագործություններ ==


=== Բանաստեղծությունների ժողովածուներ ===
«Kevad Astrahanis: luuletusi 1992—1999» (Tallinn, 2000)
«Simunapäev» (Tallinn, 2003)
«Luigeluulinn» (Tallinn, 2004)
«Kaitseala» (Tallinn, 2005)
«Emapuhkus» (Tallinn, 2009)
«Viimane Monogaamlane» (Tallinn, 2011)


=== Արձակ ===
«Pillipuhujanaine ja pommipanijanaine» (Tallinn, 2006)
«Päevaseiskaja — Lõuna-Eesti muinasjutud» (Tallinn, 2009)
«Viimane Monogaamlane» (Tallinn, 2011)
«Kirjatud teekond» (Türi, 2012)
«Paleontoloogi Päevaraamat» (Tartu, 2013)


== Ծանոթագրություններ ==
Բաններ շրջան (Նեբրասկա)

Բաններ շրջան (անգլ.՝ Banner County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.932 կմ² է, բնակչությունը՝ 819 մարդ (2010 թ. տվյալներով)։ Շրջկենտրոնն է Հարիսբուրգ բնակավայրը։ Կազմավորվել է 1888 թ.։
Ամառային օլիմպիական խաղեր 1904

Ամառային օլիմպիական խաղեր 1904, պաշտոնապես III Օլիմպիական խաղեր, միջազգային բազմասպորտային իրադարձություն, որի բացումը տեղի ունեցավ ԱՄՆ Միսսուրի նահանգի Սենթ Լուիս քաղաքում 1904 թվականի օգոստոսի 29-ից սեպտեմբերի 3-ը, որպես մաս 1904 թվականի հուլիսի 1-ից նոյեմբերի 1-ը տեղի ունեցող սպորտային ծրագրի մաս։ Սա առաջին անգամ էր, որ Օլիմպիական խաղերը անցկացվում են Եվրոպայից դուրս։ Ներմուծվեց բռնցքամարտը, որը համարվում է հնագույն մենամարտային սպորտաձևերից։
Ռուս-ճապոնական պատերազմից առաջացած խնդիրները և 1904 թվականին Սենթ Լուիս հասնելու դժվարությունները կարող են բացատրել հանգամանքը, որ շատ քիչ մարզիկներ են մասնակցել ԱՄՆ-ից և Կանադայից դուրս։ 651 մարզիկներից միայն 62-ն էին Հյուսիսային Ամերիկայից դուրս և ընդհանուր ներկայացնում էին 12-15 երկրներ։ Որոշ իրադարձություններում ԱՄՆ ազգային առաջնությունները միավորվեցին Օլիմպիական մրցույներիցն։
Ներկայիս մեդալային համակարգը (ոսկի, արծաթ և բրոնզ առաջին, երկրորդ և երրորդ տեղերի համար) ներդրվել է 1904 թվականի օլիմպիական խաղերում։


== Նախապատմություն ==
Չիկագոն հաղթեց 1904 թվականի Ամառային օլիմպիական խաղերը անցկացնելու իրավունքը, բայց Լուիազիանայի համաշխարհային ցուցահանդեսի Սենթ Լուիս կազմակերպիչները չէին ընդունում ևս մեկ միջազգային իրադարձություն միևնույն ժամանակահատվածում։
Ցուցահանդեսի կազմակերպիչները սկսեցին պլանավորել սեփական սպորտային միջոցառումները` տեղեկացնելով Չիկագոյի կազմակերպիչներին, որ իրենց միջազգային սպորտային իրադարձությունը կխամրեցնի Օլիմպիական խաղերը, եթե Օլիմպիական խաղերը չտեղափոխեն Սենթ Լուիս։ Օլիմպիական խաղերի հիմնադիր Պիեռ դը Կուբերտենը համաձայնվեց խաղերը տեղափոխել Սենթ Լուիս։


== Ծանոթագրություններ ==
Պալե-Ռոյալ

Պալե-Ռոյալ (ֆր.՝ Palais Royal), հրապարակ, պալատ և այգի Փարիզում՝ Լուվրի հյուսիսային թևի դիմաց։


== Եպիսկոպոսների պալատ ==

Չնայած անվանը՝ հրապարակում խոյացող պալատը կառուցվել է Ժակ Լամերսիեի նախագծով եպիսկոպոս Ռիշելյեի համար. այդ պատճառով սկզբում կոչվել է եպիսկոպոսների պալատ։ Ռիշելյեի մահից հետո պալատում հաստատվեց Ֆրանսիայի թագուհի Աննա Ավստրիացին երիտասարդ Լյուդովիկոս XIV-ի հետ։ Այնուհետև այստեղ հաստատվեց եպիսկոպոս Ջուլիո Մազարինին։


== Օռլեանի հերցոգների նստավայր ==
Լյուդովիկոս XIV-ի և իր հետնորդների օրոք Պալե-Ռոյալի պալատը Օռլեանի հերցոգների քաղաքային նստավայրն էր։ Այստեղ է իր մանկությունն անցկացրել Լյուդովիկոս XV-ը, և այստեղից է ղեկավարել երկիրը նրա խնամակալ Ֆիլիպ Երկրորդ Օռլեանցին։ Մասնաշենքերից մեկը Լուի Արև արքան նվիրել էր իր սիրուհի հերցոգուհի դե Լավալիերին. այնտեղ նա արքայից ապօրինի երկու զավակ ունեցավ։


== Կոմեդի Ֆրանսեզ թատրոն ==

18-րդ դարի սկզբին պալատական շինությունները վերանորոգվեցին նորաձև ռոկոկո ոճով։ Այդ ինտերիերը ոչնչացվեց 1784 թվականին, երբ պալատի մի մասի տեղում կառուցվեց Կոմեդի Ֆրանսեզը։ Մինչ այդ գործող Պալե-Ռոյալի թատրոնը սերտորեն առնչվում էր Մոլիերի կյանքին ու ստեղծագործությանը, ինչպես Լոնդոնի «Գլոբուս» թատրոնը՝ Շեքսպիրի ստեղծագործությանը։


== Այգի ==
Գրեթե այդ նույն նախահեղափոխական տարիներին պալատի սեփականատերը՝ Օռլեանի հերցոգը, որը հայտնի է Ֆիլիպ Էգալիտե անունով, բացեց այգիները այցելել ցանկացողների համար և կառուցել տվեց հսկա սյունաշարեր կրպակներով։ Պոպուլիզմի այսպիսի դրսևորումով հերցոգը վաստակում է փարիզյան հասարակության լայն շրջանակների համակրանք։ Շուտով այստեղ իրենց լույսերն են վառում քաղաքի նորաձև ակումբներն ու սրճարանները։ 1790 թվականին Փարիզ այցելած ռուս գրող Կարամզինը Պալե-Ռոյալն անվանել է Փարիզի մայրաքաղաք։


== Պետական կառույցները ==
1852 թվականին՝ Փարիզը վերակառուցելիս, Պալե-Ռոյալի հրապարակն ընդարձակվել է։ Փարիզի կոմունայի ժամանակ՝ 1871 թվականին, պալատն այրվել է, բայց արդեն երկու տարի հետո վերակառուցվել է. այդ ժամանակներից սկսած՝ այն իր մեջ է ներառում կառավարական տարբեր հաստատություններ՝ պետական խորհուրդը, սահմանադրական խորհուրդը, մշակույթի նախարարությունը։ Պալատի մոտ են գտնվում ազգային գրադարանի հին շենքերը։
1986 թվականին հրապարակում հայտնվեցին նոր, այսպես կոչված, Բյուրենի սյուները։


== Ծանոթագրություններ ==
Մանավազ Կողբափորեցի

Մանավազ Կողբափորեցի (4-րդ դար, Կողբաքար, Կողբոփոր, Գուգարք, Մեծ Հայք - 4-րդ դար), հայ նախարար Մեծ Հայքում, Գուգարք աշխարհի Կողբափոր գավառի տանուտերը։ 341 թվականին մի խումբ նախարարների հետ Հուսիկ Ա Պարթևին ուղեկցել է Կեսարիա՝ կաթողիկոս ձեռնադրվելու համար։


== Տիրան Բ-ի գումարած ժողովը ==
Մեծ Հայքի արքա Խոսրով Կոտակի մահից հետո նրան հաջորդում է որդին՝ Տիրան Բ-ն (338-350)։ Իսկ Հայ Առաքելական եկեղեցու կաթողիկոսական գահին Վրթանես Ա-ին հաջորդում է որդին՝ երիտասարդ Հուսիկ Ա Պարթևը։ Տիրան թագավորը սովորության համաձայն, Հուսիկ Պարթևի հետ գումարում է ժողով, մեծ նախարարների մասնակցությամբ։ Գումարված ժողովին մասնակցում են՝ մեծ հազարապետ Վաղարշ Անձտեցին, որը Մեծ Հայքի հազարապետության տոհմից էր (այդ ժամանակներում հազարապետները նշանակվում էին Անձտեացիների տոհմից) ու Անձիտի իշխանն էր, Մեծ Ծոփքի Զարեհ Ծոփացի իշխանը, Շահունյաց Ծոփքի Վարազ Շահունի իշխանը, Հաշտենից գավառի իշխան Գնիթ Կամինականը, Վանանդ գավառի իշխան Որոթ Վանանդեցին, Անձևացյաց տոհմի իշխան Շահեն Անձևացին, Գողթնի իշխան Ատամը, Կողբափորի իշխան Մանավազը, Ձորափորի իշխան Գորութը, Խորխոռունյաց տոհմից մախազության տան իշխան Մանասպը, Սահառունյաց տոհմի իշխան Տիրոցը և Գնունյաց իշխան Աբան։


== Ծանոթագրություններ ==
Լոս Անջելեսի Կալիֆոռնիայի համալսարանի Նարեկացու անվան հայագիտության ամբիոն

Լոս Անջելեսի Կալիֆոռնիայի համալսարանի [University of California, Los Angeles (UCLA)] Նարեկացու անվան հայագիտության ամբիոն, հիմնվել է 1969 թվականին, համալսարանի Մերձավոր Արևելքի լեզուների և մշակույթների ֆակուլտետում՝ Ավետիս Սանճյանի ղեկավարությամբ։ Դասավանդվում են գրաբար, հայ գրականություն (դասական, միջին, արդի), լեզվի և մշակույթի պատմություն, պատմագրություն։ UCLA-ի հայագիտական ամբիոնը հովանավորում է մասնագետներին և ուսանողներին՝ մասնակցելու միջազգային գիտաժողովների, կազմակերպում դասախոսություններ, հազվագյուտ հայկական ձեռագրերի և հատուկ թեմաներով պատրաստված նյութերի ցուցադրություններ։
Ունի գրադարան (գեղարվեստական գրականություն, պարբերական մամուլ, գրականագիտական ու պատմական նյութեր պարունակող հայերեն, անգլերեն և այլ լեզուներով գրքեր, հազվագյուտ ձեռագրեր, փաստաթղթեր և արխիվային նյութեր)։ Ուսանողներին պատրաստում է մագիստրոսի և դոկտորի գիտական աստիճանների համար։ Ամբիոնի վարիչն է Փիթեր Քաուին։
Նովոբուրնովո

Նովոբուրնովո (ռուս.՝ Новобурново, բաշկիրերեն՝ Яңы Бурны), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 130 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փոքր Մասրիկի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Փոքր Մասրիկ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 17 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Միխայլովսկի (Կոնստանտինովսկի շրջան)

Անվան այլ կիրառումների համար տե՛ս՝ Միխայլովսկի (այլ կիրառումներ)Միխայլովսկի (ռուս.՝ Михайловский), գյուղ (խուտոր) Ռուսաստանի Դաշնության Ռոստովի մարզի Կոնստանտինովսկի շրջանում։ Մտնում է Կոնստանտինովսկի գյուղական համայնքի կազմի մեջ։
Լիլ Նաս Էքս

Մոնտերո Լամար Հիլլ (անգլ.՝ Montero Lamar Hill, ապրիլի 9, 1999(1999-04-09), Lithia Springs, Դուգլաս շրջան, Ջորջիա, ԱՄՆ), առավել հայտնի է որպես՝ Լիլ Նաս Էքս (անգլ.՝ Lil Nas X
), ամերիկացի ռեփեր, երգիչ և երգահան, «Գրեմմի» մրցանակի դափնեկիր։ Հայտնի է դարձել քանթրի ռեփ ժանրի «Old Town Road» սինգլը թողարկելուց հետո։ Թրեքը հայտնի դարձավ, դառնալով ՏիկՏոկ սոցիալական ցանցի մարտահրավերներից («Yeehaw Challenge») մեկը։ Երգը գլխավորել է Billboard Hot 100 չարթը և առաջին հորիզոնականում է անցկացրել 19 շաբաթ։


== Վաղ կյանք ==
Մոնտերո Լամար Հիլը ընտանիքի վեց երեխաներից ամենակրտսերն է։ Նա ավարտել է Ատլանտայի «Lithia Springsruen» ավագ դպրոցը։


== Ստեղծագործություն ==
Լիլ Նաս Էքսը ռեփով սկսել է զբաղվել 2018 թվականի գարնանից, երբ համալսարանում ինֆորմատիկա էր ուսումնասիրում։ Նույն թվականի հուլիսի 24-ին SoundCloud-ում թողարկել է իր առաջին՝ «Nasarati» միքսթեյփը։


== Սկավառակագրություն ==


=== Մինի ալբոմներ (EP) ===


=== Միքսթեյփներ ===


=== Սինգլներ ===


=== Այլ չարթային սինգլներ ===


== Ծանոթագություններ ==


== Արտաքին հղումներ ==
Կարլ Ֆիլիպ (Շվեդիայի արքայազն)

Կարլ Ֆիլիպ Էդմունդ Բերթիլ (շվեդերեն՝ Carl Philip Edmund Bertil; մայիսի 13, 1979(1979-05-13), Ստոկհոլմի թագավորական պալատ, Ստոկհոլմ, Ստոկհոլմի լեն, Շվեդիա), շվեդ արքայազն։ Կարլ Ֆիլիպը Շվեդիայի թագավոր Կառլ XVI Գուստաֆի և թագուհի Սիլվիայի երկրորդ զավակն է։ Ունի Վերմլանդի դուքս նորին թագավորական մեծություն Կարլ Ֆիլիպ Շվեդացի կոչումը։
Կարլ Ֆիլիպը 1980 թվավականի հունվարի 1-ից կրոնպրինց է և գահի օրինական ժառանգը։ Սակայն 1979 թվականի Շվեդիայի Սահմանադրության մեջ կատարվել է փոփոխություն, համաձայն որի թագաժառանգ պետք է համարվի միապետի ավագ դուստրը կամ որդին։ Ներկայումս գահի ժառանգման ցանկում չորրորդն է՝ իր քույր Վիկտորիայից և զարմիկներ Էսթելից և Օսկարից հետո։ Ի տարբերություն Շվեդիայի, Մեծ Բրիտանիայում նախապատվությունը տրվում է ավագ արու ժառանգին։


=== Կրթություն ===

Կարլ Ֆիլիպը նախնական կրթությունը ստացել է Ստոկհոլմի Ուեսթ Փերիշ դպրոցում, այնուհետև Բրոմլիի մի քանի դպրոցներում, Վերմլանդի Լունդբերի դպրոցում և երկու տարի էլ ամերիկյան Քենթ դպրոցում, որտեղ ուսումնասիրել է բնական գիտություններ։ Դպրոցը ավարտել է 1999 թվականին։ 2006 թվականին սովորել է գրաֆիկական դիզայն և գովազդ Ֆորսբուրգում, ինչպես նաև ԱՄՆ Ռոդ Այլենդ նահանգի Դիզայնի դպրոցում։
Ներկայումս արքայազնը սովորեւմ Գյուղատնտեսական գիտությունների շվեդական համալսարանում, որտեղ նաև դասախոսում է։ Նա հետազոտություններ է իրականացնում գյուղատնտեսական կուլտուրաների, ինժենրիայի և անտառային տնտեսության ոլորտներում։


=== Ռազմական կարիերա ===
Կարլ Ֆիլիպը ունի Ամֆիբիոս շվեդական կորպուսի պահեստազորի սպայի կոչում։ Վերջինս զբաղվում է երկրի նավատորմի պահպանությամբ։ Վակսհոլմում անցկացրած ծառայությունից հետո, անցել է երկամյա լրացուցիչ կուրսեր, որտեղ պատրաստում էին պրոֆեսիոնալ սպաներ։ 2002 թվականին ստացել է կրտսեր լեյտանանտի, իսկ 2004 թվականին էլ լեյտենանտի զինվորական կոչում։ 2007 թվականին ստացել է կապիտանի զինվորական կոչում, համապատասխան վերապատրաստումից հետո։


== Ծանոթագրություններ ==
(7918) Բերիլի

(7918) Բերիլի (անգլ.՝ Berrilli), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,444094 ա. մ., առավելագույնը մոտենում է 1,8979 ա. մ. հեռավորության վրա և հեռանում 2,9903 ա. մ.։ Արեգակի շուրջ մեկ ամբողջական պտույտ է կատարում 1395,65 երկրային օրվա ընթացքում, իր ուղեծրով շարժվելով միջինում 0,257945 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7918) Բերիլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զարյա (գյուղ, Վլադիմիր-Վոլինի շրջան)

Անվան այլ կիրառումների համար տե՛ս՝ ԶարյաԶարյա (ուկրաիներեն՝ Зоря), գյուղ Ուկրաինայի Վոլինի մարզի Վլադիմիր-Վոլինի շրջանում։ Բնակավայրը նախկինում նաև անվանվել է Պուզով։ Հիմնադրվել է 1786 թվականին։
2001 թվականի տվյալներով Զարյա գյուղում բնակվում էր 338 մարդ։ Բնակավայրը զբաղեցնում է 9,32 կմ² տարածք։ Բնակչության խտությունը կազմում էր 36,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդր Իվանով-Գալիցին

Ալեքսանդր Իվանով-Գալիցին (ռուս.՝ Алекса́ндр Григо́рьевич Ивано́в-Гали́цин, հունվարի 15, 1947(1947-01-15)), խորհրդային և ռուս դիվանագետ։ 1-ին դասի արտակարգ և լիազոր դեսպանորդ (2002 թվականի հունվարի 15)։


== Կենսագրություն ==
1971 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին, արաբերենին և անգլերենին։
1971 թվականից զբաղվում է դիվանագիտական գործունեությամբ։

1996 թվականից մինչև 1998 թվականը եղել է Ռուսաստանի Դաշնության արտաքին գործերի նախարարության երկրորդ եվրոպական դեպարտամենտի տնօրենի տեղակալ։
1998-ից մինչև 1999 թվականն Իռլանդիայում եղել է Ռուսաստանի Դաշնության դեսպանատան խորհրդական-դեսպանորդ։
1999 թվականի մայիսի 24-ից մինչև 2002 թվականի մարտի 29-ը Հորդանանում եղել է Ռուսաստանի Դաշնության արտակարգ և լիազոր դեսպան։2001 թվականին դիմավորել է Հորդանանից ժամանած պատվիրակությանը՝ Հորդանանի թագավոր Աբդալլահ բեն Հուսեյնի գլխավորությամբ։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1997 թվականի դեկտեմբերի 17)
1-ին դասի արտակարգ և լիազոր դեսպանորդ (2002 թվականի հունվարի 15)


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
Հանդիպում Աբդել Սալամ Ալ Աբբադիի հետ
.gt

.gt, Գվատեմալայի վերին մակարդակի ազգային դոմենն է։


== Արտաքին հղումներ ==
IANA .gt whois տեղեկություն
(833) Մոնիկա

(833) Մոնիկա (անգլ.՝ Monica), աստերոիդ աստերոիդների հիմնական գոտում։ Հայտնաբերվել է 1916 թվականի սեպտեմբերի 20-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,007569 ա. մ., առավելագույնը մոտենում է 2,6389 ա. մ. հեռավորության վրա և հեռանում 3,3762 ա. մ.։ Արեգակի շուրջ մեկ ամբողջական պտույտ է կատարում 1905,12 երկրային օրվա ընթացքում, իր ուղեծրով շարժվելով միջինում 0,188965 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,79° անկյուն։
Մոնիկա աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(833) Մոնիկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)